
CAIETUL  DE  SARCINI
a  serviciului de iluminat public în municipiul Marghita



Capitolul I. 
OBIECTUL CAIETULUI DE SARCINI

 	Prezentul Caiet de sarcini stabileşte condiţiile de desfăşurare a activităţiilor specifice serviciului de iluminat public, stabilind nivelurile de calitate şi condiţiile tehnice necesare funcţionării acestui serviciu în condiţii de eficienţă şi siguranţă.
Prezentul caiet de sarcini a fost elaborat spre a servi drept documentație tehnică și de referință în vederea delegării prin gestiune directă a serviciului de iluminat public în municipiul Marghita şi satele aparţinătoare Cheţ si Ghenetea, în conformitate cu ordinul A.N.R.S.C. nr. nr. 87/2007 , pentru aprobarea caietului de sarcini - cadru al serviciului de iluminat public, Legea nr. 230/2006 a serviciului de iluminat public, cu modificările și completările ulterioare și Legea nr. 51/2006 - Legea serviciilor comunitare de utilităţi publice, republicată, cu modificările şi completările ulterioare.
Caietul de sarcini face parte integrantă din documentația necesară desfășurării activităților de realizare a serviciului de iluminat public și constituie ansamblul cerințelor tehnice și de calitate de bază.
Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic și de performanță, siguranță în exploatare, precum și sistemul de asigurare a calității, terminologie simboluri, condițiile pentru certificarea conformității cu standardele specifice, sau altele asemenea.                                                                                                                                                     
Specificațiile tehnice se referă și la prescripții de proiectare și de calcul, la verificarea, inspecția și condițiile de recepție a lucrărilor, tehnici, procedee și metode de exploatare și întreținere, precum și la alte condiții cu caracter tehnic, prevăzut de actele normative și reglementările specifice realizării serviciului de iluminat public.
Caietul de sarcini  precizează reglementările obligatorii referitoare la securitatea în muncă, la prevenirea și stingerea incendiilor și protecția mediului, care trebuie respectate pe parcursul îndeplinirii și realizării serviciului de iluminat public.
Terminologia utilizată este cea din Regulamentul serviciului de iluminat public.

Capitolul II
PREZENTAREA SISTEMULUI DE ILUMINAT PUBLIC EXISTENT IN MUNICIPIUL MARGHITA

Serviciul de iluminat public din municipiului Marghita s-a organizat în funcție de mărimea sistemului de iluminat public și gradul de dezvoltare economico-socială a localității.        Organizarea și desfășurarea serviciului de iluminat public în municipiul Marghita s-a realizat în vederea satisfacerii unor cerințe de utilitate publică ale comunității locale.
Sistemul de iluminat public din UAT Marghita este compus din : 
· Infratructura de transport a energiei electrice necesara furnizarii iluminatului public, a carei delegare se face pe baza contractului nr.40636/16.07.2018 incheiat intre municipiul Marghita si Societatea de Distributie a Energiei Electrice Transilvania Nord SA, avand la baza Ordinul ANRE 5/2007;
· reţeaua de alimentare cu energie electrică (aeriană sau subterană) – care asigură transportul energiei electrice de la punctele de aprindere şi de la cutiile de distribuţie la aparatele de iluminat; 
· puncte de aprindere şi cutii de distribuţie – din care se comandă şi se alimentează cu energie electrică sistemul de iluminatul public; 
· reţeaua de alimentare cu energie electrică (aeriană sau subterană) – care asigură transportul energiei electrice de la punctele de aprindere şi de la cutiile de distribuţie la aparatele de iluminat; 
· Elemente de sustinere – stalpi
· Console metalice – care asigură prinderea pe stalp şi orientarea aparatelor de iluminat faţă de carosabil
· Aparate de iluminat
Posturile de transformare, componentele retelei de distributie a energiei electrice care alimenteaza cu energie electrica instalatiile de iluminat public, bransamentele, instalatiile de forta, instalatiile de legare la pamant, instalatiile de automatizare, masura, control, punctele de aprindere, etc. sunt proprietatea SDEE Transilvania Nord SA, si sunt in administrarea acestei, cu unele exceptii ale zonelor unde s-au realizat extinderi ale sistemului de iluminat de catre municipalitate

Ca și acoperire UAT Marghita se bucură de un iluminat public în totalitate, existând numai mici zone izolate, în care trebuie mai întăi rezolvate probleme tip PUD sau PUZ și asigurate alte servicii publice comunitare (apă, canalizare, asfaltare, etc.), pe care primăria le are în vedere.
În cea mai mare parte rețeua de alimentare cu energie electrică a sistemului de iluminat public este de tip aerian (LEA), cu excepția parcurilor, care au fost amenajate relativ recent unde rețeaua este subterană (LES), iar stâlpii sunt metalici-sunt ornamentali, echipați cu unul sau doua corpuri de iluminat stradal.
In prezent, iluminatul public din UAT MARGHITA se ridica la nivelul cerintelor standardului privind iluminatul cailor de circulatie SR 13201-2011 in urma finalizarii in 31.12.2022 a unui proiect implementat prin accesarea unor fonduri europene structurale si de investitii provenite din Fondul european pentru Dezvoltare Regionala (FEDR), Axa prioritara 3 „ Sprijinirea tranzitiei catre o economie cu emisii scazute de carbon”, Prioritatea de investii 3.1. Operatiunea C – Iluminat public. 
Proiectul cu titlul: „MODERNIZARE ILUMINAT PUBLIC IN MUNICIPIUL MARGHITA, JUD.BIHOR”, cod SMIS 125299 a constat  in:
· Inlocuirea consolelor si a celor 1446 buc de corpuri de iluminat existenti de pe stalpii proprietatea distribuitorului de energie electrica cu corpuri de iluminat cu LED cu puteri de 27 W , 60W si 80 W, care au durata de viata lunga si consum redus.
· Instalarea unui sistem de telegestiune care va permite eficentizarea consumului de energie electrica a intregului sistem SIP. Sistemul de telemanegement este un sistem de control la distanţă al iluminatului stradal care asigură gestiunea detaliată a fiecărui corp de iluminat din UAT Marghita şi permite ca exact cantitatea necesară de lumină să fie furnizată la timpul şi locul potrivit.Toate cele 1632 corpuri de iluminat sunt gestionate de sistemul de telemanagement.
· Extinderea retelei de iluminat cu 2.143 m, preponderent in zonele unde iluminatul public a fost deficitar sau nu a existat, pentru asigurarea unui climat de siguranta si confort pentru cetatenii localitatii si montarea de 174 buc stalpi cu panouri fotovoltaice de 260 W si  cu echipament stocare energie electrica si 174 buc corpuri de iluminat - cate unul pe fiecare stalp - de tip LED 27 W. Alimentarea circuitelor de iluminat public aferente extinderilor se realizeaza din cutii de separatie/ puncte de aprindere care vor fi alimentate de la cel mai apropiat stalp  cu cablu CYABY 4x25 mmp, tras in tub gofrat pe circuitele propriu zise. Schemele de legare la pamant sunt de tip TN-C. Tensiunea de alimentare este de 400/230V-50Hz.
· Montarea a 20 puncte de aprindere care vor comanda iluminatul public pentru extinderi. Toate circuitele aferente extinderilor sunt alimentate din cutii de separatie/ puncte de aprindere care sunt alimentate din cel mai apropiat stalp 
Având în vedere gradul ridicat de acoperire al serviciului de iluminat public care a fost obținut în urma implementării proiectului – Modernizarea iluminatului public in municipiului Marghita , derulat în cadrul  POR 2014-2020 și faptul că necesitățile de dezvoltare a sistemului de iluminat – pe componenta de extindere – au devenit relativ mici, izolate și situate în zone periferice ale municipiului, extinderea sistemului de iluminat public va avea o anvergură mult diminuată în contractul de delegare prin gestiune directă a SIP și se va realiza prin relocarea și refolosirea la maxim a elementelor sistemului de iluminat public din zonele modernizate ale municipiului și a satelor aparținătoare.
Inventarul sistemului de iluminat public in Municipiul Marghita si satele apartinatoare Chet si Ghenetea se regaseste in anexa la  prezentul Caiet de Sarcini.


Capitolul III. 
OBIECTIVE ALE DELEGĂRII SERVICIULUI DE ILUMINAT PUBLIC ÎN MUNICIPIUL MARGHITA

3.1. OBIECTIVELE DELEGARII
Obiectivul autoritatii publice locale este realizarea unui sistem de iluminat unitar și eficient, care să corespundă normativelor în vigoare, în paralel cu optimizarea consumului energetic si care presupune intretinerea-mentinerea sistemului de iluminat public existent in Municipiul Marghita.
Scopul sistemului de iluminat public al Municipiului Marghita este acela de a satisface următoarele cerințe de utilitate publică:
· ridicarea gradului de civilizație, a confortului și a calității vieții;
· creșterea gradului de securitate individuală și colectivă în cadrul comunității locale, precum și a gradului de siguranță a circulației rutiere și pietonale;
· punerea în valoare, prin iluminat adecvat, a elementelor arhitectonice și peisagistice ale Municipiului Marghita, precum și marcarea evenimentelor festive și a sărbătorilor legale sau religioase;
· susținerea și stimularea dezvoltării economico-sociale a localității;
· funcționarea și exploatarea în condiții de siguranță, rentabilitate și eficiență economică a infrastructurii aferente serviciului.
Prin delegarea serviciului de iluminat public se va urmari realizarea unui raport calitate/cost cat mai bun pentru perioada de derulare a contractului de delegare si un echilibru intre riscurile si beneficiile asumate prin contract. Structura si nivelul tarifelor practicate vor reflecta costul efectiv al prestatiei si vor fi in conformitate cu prevederile legale.
Prestarea serviciului de iluminat public se va executa astfel încât să se realizeze:
a) verificarea şi supravegherea continuă a funcţionării reţelelor electrice de joasă tensiune, posturilor de transformare, cutiilor de distribuţie şi a corpurilor de iluminat;
b) corectarea şi adaptarea regimului de exploatare la cerinţele utilizatorului;
c) controlul calităţii serviciului asigurat;
d) întreţinerea tuturor componentelor sistemului de iluminat public;
e) menţinerea în stare de funcţionare la parametrii proiectaţi a sistemului de iluminat public;
f) măsurile necesare pentru prevenirea deteriorării componentelor sistemului de iluminat public;
g) întocmirea sau reactualizarea, după caz, a documentaţiei tehnice necesare realizării unei exploatări economice şi în condiţii de siguranţă;
h) respectarea instrucţiunilor furnizorilor de echipamente;
i) funcţionarea instalaţiilor de iluminat, în conformitate cu programele aprobate;
j) respectarea instrucţiunilor/procedurilor interne şi actualizarea documentaţiei;
k) funcţionarea pe baza principiilor de eficienţă economică, având ca obiectiv reducerea costurilor specifice pentru realizarea serviciului de iluminat public;
l) menţinerea capacităţilor de realizare a serviciului şi exploatarea eficientă a acestora, prin urmărirea sistematică a comportării reţelelor electrice, echipamentelor, întreţinerea acestora, planificarea reparaţiilor capitale, realizarea operativă şi cu costuri minime a reviziilor/reparaţiilor curente;
m) îndeplinirea indicatorilor de calitate ai serviciului prestat, specificaţi în regulamentul serviciului;
n) încheierea contractelor cu furnizorii de utilităţi, servicii, materiale şi piese de schimb, prin aplicarea procedurilor concurenţiale impuse de normele legale în vigoare, privind achiziţiile de lucrări sau de bunuri;
o) asigurarea, pe toată durata de executare a serviciului, de personal calificat şi în număr suficient pentru îndeplinirea activităţilor ce fac obiectul serviciului de iluminat public;
p) informarea utilizatorului şi a beneficiarilor despre planificarea anuală a reparaţiilor/reviziilor ce se vor efectua la sistemul de iluminat public.

3.2. OBIECTUL CONTRACTULUI DE DELEGARE
Obiectul contractului îl constituie delegarea gestiunii serviciului de iluminat public din Municipiul Marghita prin modalitatea de gestiune directă și cuprinde totalitatea acțiunilor și activităților de utilitate publică și de interes economic și social general, desfășurate la nivelul unității administrativ-teritoriale sub conducerea, coordonarea și responsabilitatea Municipiului Marghita, în scopul asigurării iluminatului public din Municipiul Marghita şi satele aparţinătoare Cheţ si Ghenetea, inclusiv dreptul și obligația de a administra și de a exploata infrastructura tehnico-edilitară aferentă acestuia, în conformitate cu Regulamentul serviciului de iluminat public și a Caietului de sarcini specific.
 Serviciul de iluminat public cuprinde:
a) iluminatul stradal-rutier;
b) iluminatul stradal-pietonal;
c) iluminatul arhitectural;
d) iluminatul ornamental;
e) iluminatul ornamental-festiv.
Serviciul de iluminat public se realizează prin intermediul unui ansamblu tehnologic și funcțional, alcătuit din construcții, instalații și echipamente specifice, denumit în continuare sistem de iluminat public, fiind format din puncte de aprindere, cutii de distribuție, cutii de trecere, linii electrice de joasă tensiune- subterane sau aeriene, fundații, stâlpi, instalații de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare și măsurare utilizate pentru iluminatul public.
 Prestațiile și lucrările  asigurate de delegat sunt următoarele:
a) întreținerea – menținerea în starea de funcționare a  elementelor aparținând sistemului de iluminat public pentru asigurarea funcționării continue și optime a echipamentelor aferente sistemului de iluminat public, prin înlocuirea componentelor dictate de menținerea parametrilor lumino-tehnici la nivelele standardului EN13201/2004 și a unui raport optim între acești parametri și consumul de energie electrică;
b) realizarea iluminatului festiv/iluminat festiv de sărbători, prin închirierea/achiziționarea, montarea și demontarea echipamentelor. pentru execuția lucrărilor de iluminat festiv, se vor utiliza numai surse  cu  tehnologie LED.  Produsele utilizate: figurine 3D, 2D, brad împodobit cu înălțimea de peste 10 m, plase luminoase, țurțuri luminoși, ghirlande luminoase etc;
c) montarea/demontarea și asigurarea de asistență tehnică pentru instalațiile electrice necesare în cadrul manifestărilor cultural-artistice din municipiul Marghita;

Capitolul IV
CERINŢE ORGANIZATORICE ŞI DE EXPLOATARE MINIMALE 
 
Operatorul are permisiunea de exploatare, în condiţiile legii, a sistemului de iluminat public, în aria administrativ-teritorială a municipiului Marghita.

4.1. CERINŢE ORGANIZATORICE MINIMALE
Operatorul serviciului de iluminat public al municipiului Marghita va asigura:
a) respectarea legislaţiei, normelor, prescripţiilor şi regulamentelor privind igiena şi protecţia muncii, protecţia mediului, urmărirea comportării în timp a sistemului de iluminat public, prevenirea şi combaterea incendiilor;
b) exploatarea, întreţinerea şi reparaţia instalaţiilor cu personal autorizat, în funcţie de complexitatea instalaţiei şi specificul locului de muncă;
c) crespectarea indicatorilor de performanţă şi calitate stabiliţi prin prin hotărârea de dare în administrare a serviciului respctiv prin contractul de dare in administrare a gestiunii, şi precizaţi în regulamentul serviciului de iluminat public;
d) întreţinerea şi menţinerea în stare de permanentă funcţionare a sistemelor de iluminat public;
e) furnizarea autorităţii administraţiei publice locale, respectiv A.N.R.S.C., a informaţiilor solicitate şi accesul la documentaţiile pe baza cărora prestează serviciul de iluminat public, în condiţiile legii;
f) creşterea eficienţei sistemului de iluminat în scopul reducerii tarifelor, prin reducerea costurilor de producţie, a consumurilor specifice de materiale şi materii, energie electrică şi prin modernizarea acestora;
g) prestarea serviciului de iluminat public la toţi utilizatorii din raza unităţii administrativ-teritoriale, pentru care are hotărâre de dare în administrare;
h) personal de intervenţie operativă;
i) înregistrarea datelor de exploatare şi evidenţa lor.
j) statistica incidentelor, avariilor şi analiza acestora;
k) instituirea unui sistem de înregistrare, investigare, soluţionare şi raportare privind reclamaţiile făcute de beneficiari, în legătură cu calitatea serviciilor;
l) remedierea operativă a defecţiunilor; 
m) funcţionarea normală a tuturor componentelor sistemului de iluminat public;
n) aplicarea de metode performante de management care să conducă la funcţionarea cât mai bună a instalaţiilor de iluminat şi reducerea costurilor de operare;
o) executarea în bune condiţii şi la termenele prevăzute a lucrărilor de reparaţii, care vizează funcţionarea economică şi siguranţa în exploatare;
p) corelarea perioadelor şi termenelor de execuţie a investiţiilor şi reparaţiilor cu planurile de investiţii şi reparaţii a celorlalţi furnizori de utilităţi, inclusiv cu programele de reabilitare şi dezvoltare urbanistică ale administraţiei publice locale;
q) dotarea proprie cu instalaţii şi echipamente specifice necesare pentru prestarea activităţilor asumate prin contract, sau prin hotărârea de dare în administrare;
r) alte condiţii specifice stabilite de autoritatea administraţiei publice locale.




4.2. RESURSE TEHNICE MINIME ALE OPERATORULUI
Operatorul trebuie să dețină, indiferent de modalitatea juridică, a unei dotări tehnice minime, astfel cum aceasta este solicitată pentru clasa 3 de atribuire a licențelor pentru prestatorii de servicii de utilități publice, respectiv:      
· 1 utilaj autoșasiu PRB;        
· 1 mijloc de transport persoane (autoturisme);
· 1 mijloc de transport materiale (autoutilitare);
· 1 aparat verificări priză de pământ - aparate de măsură și control (ampermetru, voltmetru, verificare rezistență de izolație) verificate metrologic în termen;
· 1 luxmetru cu certificat de etalonare valabil;
· 1 luminantmetru cu certificat de etalonare valabil.                                                                                                                                                                                                                                                                                                                                                                                                                                                                              

4.3. RESURSE UMANE MINIME ALE OPERATORULUI 
          În vederea atestării, operatorul are obligația de a face dovada deținerii de personal specializat în vederea realizării în bune condiții a execuției lucrărilor. Este strict necesar pentru îndeplinirea contractului de delegare, asigurarea a cel puţin:
· 1 electrician gr. II B; având diplomă în domeniul energetic, electrotehnic, electromecanic, electronic, automatică şi al instalatiilor pentru constructii şi calificare de tehnician, maistru, subinginer sau inginer, având rol de coordonare a activitătilor
· 1 electrician calificat. 

4.4. CERINŢE DE EXPLOATARE MINIMALE
Prin contractul de dare in administare a Serviciului de iluminat public se urmărește
· întreținerea și menținerea în funcțiune a sistemului de iluminat public la parametrii proiectați.
· asumarea și garantarea optimizării consumului de energie electrică;
· garantarea permanenței în funcționare a iluminatului public;
· garantarea dreptului cetățenilor din municipiul Marghita la un spațiu public de calitate; 
Finanțarea cheltuielilor de funcționare, exploatare– exclusiv cele generate de consumul de energie electrică, se asigură din veniturile proprii ale operatorului. Veniturile proprii ale operatorului provin din încasarea de la autorităţile administrației publice locale, în calitate de reprezentante ale comunităților locale beneficiare ale serviciului de iluminat public, a sumelor reprezentând contravaloarea serviciului prestat.
Contravaloarea activităților serviciului public delegat se determină în baza tarifelor/prețurilor unitare, stabilite contractual, (anexa la contractul de delegare) specifice fiecărui tip de activitate în parte și a cantităților de lucrări executate.
Conform Normelor metodologice de stabilire, ajustare sau modificare a valorii activităților serviciului de iluminat aprobate prin ordinul președintelui ANRSC nr. 77/2007, valoarea activităților specifice serviciului de iluminat public se determină de către operatori, luând în calcul numai cheltuielile care sunt specifice activității respective.Fundamentarea costurilor fiecărei activități în parte se face pe baza cheltuielilor materiale, cheltuielilor salariale și a cheltuielilor operaționale.
Valorile activităților serviciului de iluminat public nu cuprind cheltuielile cu energia electrică consumată pentru iluminat, care se facturează separat.
Tarifele pe care operatorul are dreptul să le practice la data începerii prestării serviciilor vor fi aprobate de Consiliul Local
Acceptarea la plată și ordonanțarea cheltuielilor cu mentenanța, întreținerea-menținerea, reparațiile și exploatarea se asigură pe baza facturilor emise de operator, însoțite de situațiile de plată pentru lucrări, rapoartele de lucrări și procesele verbale de recepție a lucrărilor, acceptate de persoanele împuternicite din cadrul Direcției Tehnice

4.5. CERINȚE PRIVIND NORMELE DE PROTECȚIE A MEDIULUI
Pe toata perioada derulării contractului, operatorul va implementa condiționările ce se stabilesc prin acte normative emise de autoritățile de mediu competente, conform unor programe de conformare la cerințele de mediu. 
Operatorul  are obligația de a lua masurile necesare protejării si/sau refacerea vegetației, a spatiilor verzi, din zonele afectate de lucrări modernizare, extindere si de întreținere - menținere a iluminatului public.




Capitolul V.
DESCRIEREA ACTIVITĂŢILOR/LUCRĂRILOR  SPECIFICE SISTEMULUI DE ILUMINAT PUBLIC

Desfãşurarea serviciului de iluminat public trebuie să asigure satisfacerea unor cerinţe şi nevoi de utilitate publică ale comunităţilor locale, şi anume: 
· ridicarea gradului de civilizaţie, a confortului şi a calităţii vieţii; 
· creşterea gradului de securitate individuală şi colectivă în cadrul comunităţilor locale, precum şi a gradului de siguranţă a circulaţiei rutiere şi pietonale; 
· punerea în valoare, prin iluminat adecvat, a elementelor arhitectonice şi peisagistice ale localităţilor, precum şi marcarea evenimentelor festive şi a sărbătorilor legale sau religioase; 
· susţinerea şi stimularea dezvoltării economico-sociale a localităţilor; 
· funcţionarea şi exploatarea în condiţii de siguranţă a infrastructurii aferente serviciului

Activitărțile de exploatare si întreţinere a sistemului de iluminat public din municipiul Marghita se referă la toate operaţiile necesare aducerii și menţinerii sistemului de iluminatului public la parametrii nominali (electrici, luminotehnici, etc.) proiectați. 
Realizarea lucrărilor de exploatare şi de întreţinere a instalaţiilor de iluminat public se va face cu respectarea procedurilor specifice de: 
· admitere la lucru; 
· supravegherea lucrărilor;
· scoatere şi punere sub tensiune a instalaţiei; 
· control al lucrărilor. 

5.1. DESCRIEREA LUCRĂRILOR DE EXPLOATARE/UTILIZARE A SISTEMULUI DE ILUMINAT PUBLIC
Exploatarea/utilizarea sistemului de iluminat public reprezintă ansamblu de operațiuni și activități executate pentru asigurarea continuității și calității serviciului de iluminat public în condiții tehnicoeconomice și de siguranță corespunzătoare;
Lucrărilor curente de exploatare cuprind:
a) lucrări operative constând dintr-un ansamblu de operaţii şi activităţi pentru supravegherea permanentă a instalaţiilor, executarea de manevre programate sau accidentale pentru remedierea deranjamentelor, urmărirea comportării în timp a instalatiilor;
b) revizii tehnice constând dintr-un ansamblu de operaţii şi activităţi de mică amploare executate periodic pentru verificarea, curăţarea, reglarea, eliminarea defecţiunilor şi înlocuirea unor piese, având drept scop asigurarea funcţionării instalaţiilor până la următoarea lucrare planificată;
c) reparaţii curente constând dintr-un ansamblu de operaţii executate periodic, în baza unor programe, prin care se urmăreşte readucerea tuturor părţilor instalaţiei la parametrii proiectaţi, prin remedierea tuturor defecţiunilor şi inlocuirea părților din instalaţie care nu mai prezintă un grad de fiabilitate corespunzător.

5.1.1. Lucrări operative
În cadrul lucrărilor operative se execută:                                                                                                                     
· intervenţii pentru remedierea unor deranjamente accidentale la aparatele de iluminat şi accesorii; 
· manevre pentru întreruperea şi repunerea sub tensiune a diferitelor porţiuni ale instalaţiei de iluminat în vederea executării unor lucrări; 
· manevre pentru modificarea schemelor de funcţionare în cazul apariţiei unor deranjamente; 
· recepţia instalaţiilor noi puse in funcţiune în conformitate cu regulamentele în vigoare; 
· analiza stării tehnice a instalaţiilor; 
· identificarea defectelor în conductoarele electrice care alimentează instalaţiile de iluminat; 
· supravegherea defrişării vegetaţiei şi înlăturarea obiectelor căzute pe linie; 
· controlul instalaţiilor care au fost supuse unor condiţii meteorologice deosebite, cum ar fi: vânt puternic, ploi torenţiale, viscol, formarea de chiciură; 
· acţiuni pentru pregătirea instalaţiilor de iluminat cu ocazia evenimentelor festive, sau deosebite; 
· demontări, sau demolări de elemente ale sistemului de iluminat public; 
· intervenţii ca urmare a unor sesizări, sau în caz vandalizări.

5.1.2. Revizii tehnice
În cadrul reviziilor tehnice se execută cel puţin următoarele operații:
a) revizia aparatelor de iluminat şi a accesoriilor (balast, igniter, condensator, siguranţă etc.); 
b) revizia tablourilor de distribuţie şi a punctelor de conectare/deconectare; 
c) revizia liniei electrice aparţinând sistemului de iluminat public. 

a) La revizia aparatelor de iluminat și a accesoriilor (balast, igniter, condensator, siguranță, etc.) se execută următoarele operaţii: 
· ştergerea aparatului de iluminat (reflectoarele şi structurile de protecţie vizuală); 
· înlocuirea siguranţei sau a componentelor, dacă există o defecţiune; 
· verificarea contactelor conductoarelor electrice la diferite conexiuni. 
La lucrările de revizie tehnică, la aparatele de iluminat, pentru verificarea bunei funcţionări se lucrează cu linia electrică sub tensiune, aplicându-se măsurile specifice de protecţie a muncii în cazul lucrului sub tensiune. 

b)  La revizia tablourilor electrice de alimentare, distribuţie, conectare/deconectare se vor realiza următoarele operaţii: 
· înlocuirea siguranţelor necorespunzătoare; 
· înlocuirea contactoarelor şi a dispozitivelor de automatizare defecte; 
· înlocuirea, după caz, a uşilor tablourilor de distribuţie; 
· refacerea inscripţionărilor, dacă este cazul. 

c) La revizia reţelei electrice de joasă tensiune destinată iluminatului public se realizează următoarele operaţii:
· verificarea traseelor şi îndepărtarea obiectelor străine; 
· îndreptarea stâlpilor înclinaţi; 
· verificarea ancorelor şi întinderea lor; 
· verificarea stării conductoarelor electrice; 
· refacerea legăturilor la izolatoare, sau a legăturilor fasciculelor torsadate, dacă este cazul; 
· îndreptarea, după caz, a consolelor; 
· verificarea stării izolatoarelor şi înlocuirea celor defecte; 
· strângerea, sau înlocuirea clemelor de conexiune electrică, dacă este cazul; 
· măsurarea rezistenţei de dispersie a reţelei generale de legare la pământ. 
· verificarea instalaţiei de legare la pământ (legătura conductorului electric de nul de 
· protecţie la armătura stâlpului, legătura la priza de pământ etc.);

5.1.3. Reparaţiile curente 
 	Reparaţiile curente se execută la:
a) aparate de iluminat şi accesorii; 
b) tablouri electrice de alimentare, distribuţie şi conectare/deconectare; 
c) reţele electrice de joasă tensiune apartinând sistemului de iluminat public. 

 	a) În cadrul reparaţiilor curente la aparatele de iluminat şi accesorii se vor executa următoarele: 
· înlocuirea lămpilor necorespunzătoare cu altele, de acelaşi tip cu cel iniţial în ceea ce priveşte puterea şi culoarea aparentă; 
· ştergerea dispersorului, a structurilor de protecţie a sursei de lumină/lămpii, a structurilor de protecţie vizuală şi a interiorului aparatului de iluminat; 
· înlăturarea cuiburilor de păsări; 
· verificarea coloanelor de alimentare cu energie electrică şi înlocuirea celor care prezintă porţiuni neizolate, sau cu izolaţie necorespunzătoare; 
· verificarea contactelor la clemele sau papucii de legatură a coloanei la reţeaua electrică; 
· înlocuirea aparatelor de iluminat necorespunzătoare. 

 b) În cadrul reparaţiilor curente la tablourile electrice de alimentare, distribuţie, conectare/deconectare se execută următoarele: 
· verificarea stării uşilor şi a încuietorilor, cu remedierea tuturor defecţiunilor; 
· vopsirea uşilor şi a celorlalte elemente metalice ale cutiei; 
· verificarea siguranţelor fuzibile, înlocuirea celor defecte şi montarea celor noi, identice cu  cele iniţiale (prevăzute în proiect); 
· verificarea şi strângerea contactelor; 
· verificarea coloanelor şi înlocuirea celor cu izolaţie necorespunzătoare; 
· verificarea contactorului sau înlocuirea acestuia, dacă este cazul; 
· verificarea funcţionării dispozitivelor de acţionare, cu înlocuirea celor necorespunzătoare, sau montarea unora de tip nou, pentru mărirea gradului de fiabilitate sau modernizarea instalaţiei. 
 
c) În cadrul reparaţiilor curente la reţelele electrice de joasă tensiune destinate iluminatului public se execută următoarele lucrări: 
· verificarea distanţelor conductelor faţă de construcţii, instalaţii de comunicaţii, linii de înaltă tensiune şi alte obiective; 
· evidenţierea în planuri a instalaţiilor nou-apărute de la ultima verificare şi realizarea măsurilor necesare de coexistenţa; 
· solicitarea executării operaţiunii de tăiere a vegetaţiei, în zona în care se obturează distribuţia fluxului luminos al aparatelor de iluminat către administraţia domeniului public;
· determinarea gradului de deteriorare a stâlpilor, inclusiv a fundaţiilor acestora, şi luarea măsurilor de consolidare, remediere sau înlocuire, în funcţie de rezultatul determinărilor; 
· verificarea verticalităţii stâlpilor şi îndreptarea celor inclinaţi; 
· verificarea şi refacerea inscripţionărilor; 
· repararea ancorelor şi întinderea acestora, înlocuirea părţilor deteriorate sau care lipsesc, strângerea şuruburilor la cleme şi la placa de protecţie;
· verificarea stării conductoarelor electrice; 
· verificarea şi înlocuirea conductoarelor electrice de tip funie cu fire rupte mai mult de 15% din secţiune, precum şi a conductoarelor electrice cu izolaţia deteriorată care prezintă crăpaturi, rosături ori lipsa izolaţiei; 
· se verifică starea legăturii conductei electrice la izolator şi, dacă este necesar, se reface legătura; 
· la izolatoarele de susţinere şi întindere, se va verifica dacă acestea nu sunt sparte, glazura nu este deteriorată, sau dacă îmbinarea la suport este corespunzătoare, înlocuindu-se toate izolatoarele deteriorate;
· la console, brăţări sau la celelalte armături metalice de pe stâlp, se verifică dacă nu sunt corodate, deformate, fisurate ori rupte. Cele deteriorate se înlocuiesc, iar cele corespunzătoare se revopsesc şi se fixează bine pe stâlp; 
· la ancorele stâlpilor, se verifică dacă cablul nu are fire rupte, clemele de strângere nu sunt deteriorate sau corodate şi dacă tensiunea de întindere a cablului este cea corespunzătoare. Elementele deteriorate se înlocuiesc, iar dacă este cazul, se reglează tensiunea în ancoră; 
· la instalaţia de legare la pământ a nulului de protecţie, se va verifica starea legăturilor şi  îmbinărilor conductorului electric de nul la acesta, precum şi a legăturilor acestuia la aparatul de iluminat, se va măsura rezistenţa de dispersie a reţelei generale de legare la pământ, se va măsura şi se va reface priza de pământ, având ca referinţă STAS 12604:1988; 
· în cazul în care, la verificarea săgeţii, valorile măsurate, corectate cu temperatura, diferă de cele din tabelul de săgeţi, conductele electrice se întind astfel încât săgeata formată să fie cea corespunzătoare. 

5.2. DESCRIEREA LUCRARILOR DE ÎNTREŢINERE ŞI MENŢINERE IN STARE DE FUNCTIONARE A SISTEMULUI DE ILUMINAT PUBLIC
Întreţinerea reprezintă ansamblul de operaţii de volum redus, executate periodic sau neprogramat în activitatea de exploatare, având drept scop menţinerea în stare tehnică corespunzătoare a diferitelor subansambluri ale instalaţiilor. 
Operaţiile de întreţinere şi de menţinere sunt aplicabile tuturor elementelor ce constituie un sistem de iluminat.

5.2.1. Întreţinerea sistemului de iluminat public
Activitatea de intreţinere a sistemului de iluminat public din Municipiul Marghita se referă la toate operaţiile necesare aducerii si menţinerii sistemului de iluminatului public la parametrii nominali (electrici, luminotehnici, etc.) proiectati.
Operaţiile de intreţinere cuprind: 
a) Întreţinere corectivă care sunt: 
· lucrări operative constând dintr-un ansamblu de operaţii şi activităţi pentru supravegherea permanentă a instalaţiilor, executarea de manevre programate sau accidentale pentru remedierea deranjamentelor, urmărirea comportării în timp a instalaţiilor; 
b) Întreţinere preventivă care sunt: 
· revizii tehnice constând dintr-un ansamblu de operaţii şi activităţi de mică amploare,executate periodic pentru verificarea, curăţarea, reglarea, eliminarea defecţiunilor şi înlocuirea unor piese, având drept scop asigurarea funcţionării instalaţiilor până la următoarea lucrare planificată; 
· reparaţii curente constând dintr-un ansamblu de operaţii executate periodic, în baza unor programe, prin care se urmăreşte readucerea tuturor părţilor instalaţiei la parametrii proiectaţi, prin remedierea tuturor defecţiunilor şi înlocuirea părţilor din instalaţie care nu mai prezintă un grad de fiabilitate corespunzător. 

1. Întreţinerea aparatelor de iluminat constă în: 
· îndepărtarea impurităţilor de pe suprafaţa exterioară a aparatului de iluminat, la un interval optim de curăţire (T), care poate fi determinat ţinând cont de gradul de poluare şi gradul de protecţie al aparatului de iluminat, în aşa fel încât factorul de menţinere utilizat să nu coboare sub 0,8 sau sub cel utilizat în proiectul iniţial; 
· verificarea legăturilor electrice şi remedierea acestora; 
· verificarea prinderilor mecanice ale aparatului de iluminat şi remedierea acestora; 
· verificarea unghiului de reglaj şi remedierea acestuia; 
· verificare vizuală a integrităţii aparatului de iluminat;
2. Întreţinerea prelungirilor cu braţ constă în: 
· îndepărtarea impurităţilor de pe suprafaţa exterioară a prelungirilor cu braţ; 
· verificarea legăturilor electrice şi remedierea acestora; 
· verificarea prinderilor mecanice ale prelungirilor cu braţ şi remedierea acestora; 
· verificare vizuală a integrităţii stratului de protecţie anticoroziv, a geometriei prelungirilor cu  braţ şi remedierea acestora;
3. Întreţinerea stâlpilor constă în: 
· îndepărtarea impurităţilor de pe suprafaţa exterioară a stâlpilor; 
· verificarea legăturilor electrice şi remedierea acestora; 
· verificarea prinderilor mecanice ale stâlpilor şi remedierea acestora; 
· verificarea verticalităţii şi remedierea acesteia; 
· verificare vizuală a integrităţii stratului de protecţie anticoroziv şi remedierea acestuia;
4. Întreţinerea cablurilor constă în: 
· verificarea rezistenţei de izolaţie; 
· verificarea capetelor terminale, a legăturilor electrice şi remedierea acestora; 
· verificarea prinderilor sistemelor de întindere şi ale sistemelor de susţinere pentru cablurile aeriene şi remedierea acestora; 
· verificarea vizuală a cablurilor aeriene.
5. Întreţinerea cutiilor constă în: 
· verificarea conformităţii schemelor electrice cu starea de fapt; 
· verificarea capetelor terminale, a legăturilor electrice şi remedierea acestora; 
· verificarea prinderilor mecanice şi remedierea acestora; 
· verificare vizuală a integrităţii stratului de protecţie anticoroziv şi remedierea acestuia; 
· verificarea realizării conexiunilor la împământare;

5.2.2. Menţinerea in stare de functionare a sistemului de iluminat public
Activitatea de intreţinere a sistemului de iluminat public din Municipiul Marghita se referă la toate operaţiile necesare aducerii si menţinerii sistemului de iluminatului public la parametrii nominali (electrici, luminotehnici, etc.) proiectati.
1. Menţinerea aparatelor de iluminat constă în: 
a) În cazul operaţiei de menţinere programată, se executa urmatoarele : 
· demontarea de pe amplasament a aparatului de iluminat;
· înlocuirea componentelor aparatului de iluminat, la expirarea termenului de funcţionare, în parametri nominali ai componentelor respective; 
· montarea pe amplasament a aparatului de iluminat şi executarea lagăturilor electrice; 
· verificarea funcţionării acestora; 
b) În cazul operaţiei de menţinere accidentală (în cazul sesizării unui defect), se executa urmatoarele:
· înlocuirea componentelor defecte ale aparatului de iluminat respectiv; 
· verificarea funcţionării acestora;
2. Menţinerea prelungirilor cu braţ constă în aceleaşi operaţii ce se desfăşoară în cadrul întreţinerii, dar se vor desfăşura conform unei programări, sau in cazul necesităţii accidentale.
3. Menţinerea stâlpilor constă în:
a)  În cazul operaţiei de menţinere programată,: 
· înlocuirea cablului în stâlp, înlocuirea cutiei de protecţie circuite din stâlp şi înlocuirea clemelor de conexiuni, la expirarea termenului de funcţionare în parametrii nominali ai acestora; 
· măsurarea periodică a rezistenţei de dispersie a prizei de pământ (în conformitate cu prevederile din NP – I7- 2002 şi din 1.RE-Ip30-90), şi dacă este cazul, înlocuirea acesteia. 
b) În cazul operaţiei de menţinere accidentală, aceasta constă în: 
· identificarea defectului şi înlocuirea cablului în stâlp, sau înlocuirea cutiei de protecţie circuite din stâlp sau înlocuirea clemelor de conexiuni, în cazul sesizării unui defect. 
· măsurarea rezistenţei de dispersie a prizei de pământ, şi dacă este cazul, înlocuirea acesteia, în cazul sesizării unui defect.
4. Menţinerea cablurilor (această operaţie poate fi numai accidentală) constă în: 
 	a) Pentru cablurile pozate subteran, menţinerea cablurilor constă in: 
· identificarea locului de defect; 
· efectuarea decopertării; 
· efectuarea de săpătură; 
· efectuarea manşonării cablului; 
· efectuarea de umplutură de pământ compactată, sau dacă este cazul ,realizarea de  umplutură compactată cu agregate sortate; 
· refacerea căii de circulaţie sau a stratului vegetal; 
· verificarea rezisţentei de izolaţie; 
· verificarea funcţionării circuitului respectiv; 
b)  Pentru cablurile pozate aerian, menţinerea cablurilor constă în: 
· identificarea locului de defect; 
· deconectarea consumatorilor de pe traseu până unde se poate realiza eliberarea cablului din întindere; 
· efectuarea manşonării cablului; 
· realizarea întinderii cablului şi reconectarea consumatorilor; 
· verificarea rezistenţei de izolatie; 
· verificarea funcţionării circuitului respectiv;
5. Menţinerea cutiilor poate fi programată sau accidentală 
 	a) Mentinerea programată a cutiilor constă în: 
· înlocuirea componentelor la expirarea termenului de funcţionare în parametrii nominali; 
· verificarea funcţionării;
· măsurarea periodică a rezistenţei de dispersie a prizei de pământ, şi dacă este cazul înlocuirea acesteia. 
 	b) Menţinerea accidentală a cutiilor constă în: 
· identificarea şi înlocuirea componentelor defecte, în cazul sesizării unui defect; 
· verificarea funcţionării; 
· măsurarea rezistenţei de dispersie a prizei de pâmânt, şi dacă este cazul înlocuirea acesteia, în cazul sesizării unui defect.
 
Periodicitatea reviziilor tehnice pentru aparatele de iluminat este conformă cu normativele tehnice în vigoare, sau în funcţie de specificaţiile fabricantului.
Periodicitatea reparaţiilor curente pentru tablourile electrice de alimentare, distribuţie, conectare/deconectare şi reţelele electrice de joasă tensiune destinate iluminatului public este de 3 ani, iar pentru aparatele de iluminat este de 2 ani. 
In acelaşi timp trebuie luate în considerare şi ocaziile speciale, în care este necesară alimentarea diverşilor consumatori cu ocazia manifestărilor culturale sau festive (scene, căsuţe montate provizoriu pentru diverşi comercianţi, asistenţă tehnică, alimentarea cu energie electrică provizorie - electrogenerator etc.).

5.3. ACTIVITĂȚI DE MENȚINERE ȊN FUNCȚIONARE
Activitățile de menţinere în stare de funcţionare a sistemului iluminat public sunt:
· ȋnlocuire dispersor corp de iluminat;
· ȋnlocuit capac corp de iluminat;
· ȋnlocuit corp propriu-zis fără dispersor şi capac
· ȋnlocuit corp cu LED-uri;
· ȋnlocuit braţ suport;
· ȋnlocuit dulie corp de iluminat;
· ȋnlocuit contactor cutie de automatizare;
· ȋnlocuit siguranţe cutie de automatizare;
· ȋnlocuit disjunctoare cutie de automatizare;
· ȋnlocuit întrerupătoare cutie de automatizare;
· ȋnlocuit relee în cutie de automatizare;
· ȋnlocuit sistem de închidere cutie automatizare;
· ȋnlocuit fotocelulă în cutie de automatizare;
· ȋnlocuit automat programabil în cutie de automatizare;
· ȋnlocuit capac cutie de distribuţie;
· ȋnlocuit sistem de prindere cutie de distribuţie;
· ȋnlocuit riglete.
Activitățile de menţinere ȋn funcționare se vor realiza în urma detectării disfuncţionalităţilor de către operator prin controale permanente ale sistemului de iluminat public, precum şi în urma reclamaţiilor şi sesizărilor primite prin dispecerat.

5.4. ACTIVITĂȚI DE ȊNTREȚINERE SI REPARAȚII
Activitățile/ lucrarile specifice pentru intretinerea sistemului de iluminat public sunt activitati pentru mentinerea parametrilor lumino-tehnici si de securitate in exploatare.
Lucrarile specifice pentru activitățile de întreţinere si reparatii sunt:
· refacere legături electrice (CDD-uri 2 buc);
· refacere legături electrice (coloane);
· curăţare şi vopsire braţ suport;
· curăţat difuzor corp de iluminat;
· revizie cutii de distribuţie;
· revizie cutii automatizare;
· ȋntreţinere corp cu LED-uri;
· ȋntreţinere stâlp metalic;
· înlocuire stâlpi (beton, metalici acoperiţi cu fibră de sticlă, lemn, etc.);
· înlocuit lămpi (cu vapori de sodiu la înaltă presiune);
· înlocuit corp de iluminat (bec);
· înlocuit balast;
· înlocuit dispozitiv de amorsare (igniter);
· înlocuit dulie;
· înlocuit cablu torsadat (reţea aeriană);
· manşonare cablu;
· înlocuit cablu subteran;
· înlocuit coloană alimentare corp pentru iluminat stradal;
· întreţinere cutii de distribuţie;
Prestarea serviciilor de întreţinere şi reparaţii a sistemului de iluminat public din Municipiul
Marghita este permisă numai pe baza licenţelor emise sau recunoscute de autorităţile de reglementare în cazul de faţă licenţa A.N.R.S.C şi A.N.R.E deţinute de operator.
Serviciile de întreţinere şi reparaţii ale sistemului de iluminat public, precum şi verificarea/repararea, montarea/demontarea ornamentelor de sărbători în Municipiul Marghita, se vor realiza în baza comenzilor date de Autorităţile administraţiei publice locale a Municipiului Marghita.
Operatorul are obligaţia de a asigura resursele umane, instalaţiile şi echipamentele necesare desfăşurării activităţii de întreţinere şi reparaţii ale sistemului de iluminat public în funcţie de volumul de lucrări pentru punerea în funcţiune cât mai rapidă a sistemului.
Activitatile de intretinere se vor face pe baza planului anual de revizii aprobat de catre Autoritatile administratiei publice locale si propus de operator.

5.5.  EXTINDERE REŢELE DE ILUMINAT PUBLIC ( de mica amploare)
Extinderea retelelor de iluminat de mica amplare se va realiza in cazuri de necesitate urgenta, pentru a rezolvare cazuri in care lipsa iluminatului ar pune in pericol viata si siguranta cetatenilor.
Extinderea retelei de iluminat public se va realiza printr-o retea subterana de iluminat public si stalpi metali zincati cu inaltimi utile de 4 m si 8 m. Se va realiza cablu ACYABY 4x25mm.
Stalpii vor fi de tip cu flansa si prindere cu suruburi pe fundatie. Corpurile de iluminat utilizate vor fi tehnologie LED

Capitolul VI. 
REALIZAREA ILUMINATULUI ORNAMENTAL-FESTIV

 Iluminatul festiv este o componentă sezonieră a sistemului de iluminat și care este utilizată de sărbători religioase, sau cu prilejul anumitor evenimente importante din viaţa comunității (Zilele Municipiului, etc.). Rolul acestui iluminat este pur estetic, dar nu poate fi neglijat consumul corespunzător de energie electrică în perioada de funcționare. 
Datorită faptului că, factura de energie electrică a autorității contractante este semnificativ încărcată în perioada sărbătorilor, se vor utiliza doar instalaţii ornamentale cu consum redus – cu produse cu LED – uri.  Produsele utilizate: figurine 3D, 2D, brad împodobit cu înălțimea de peste 10 m, plase luminoase, țurțuri luminoși, ghirlande luminoase etc;
Anual contractantul va prezenta cel putin doua propuneri pentru realizarea iluminatului ornamental – festiv ( pentru sarbatorile de iarna, zilele Municipiului, etc). Fiecare propunere va fi insotita de costul realizarii iluminatului festiv in anul respectiv.
Odata cu prezentarea propunerilor operatorul va prezenta reprezentantilor autoritatii locale cataloage, brosuri, simulari, etc. care sa contina elementele si echipamentele pentru realizarea iluminatului festiv pentru anul in curs.
Varrianta finala va fi stabilita de autoritatea publica locala putand fi si un concept cu elemente din fiecare propunere.
In variantele propuse cel putin o treime din instalatiile de iluminat festiv trebuie sa fie modele noe, neutilizate in anii anteriori.
Produsele de iluminat festiv vor fi insotite de certificate de cormitate emise de catre producator atat pentru produs cat si pentru elementele din care se compun, daca este cazul.
Se va pune accent pe pavoazarea intrarilor in oras, sensuri giratorii, stalpi la strazile principale, intersectii, cladiri reprezentative, parcuri centrale.
Operatorul caruia i se delega serviciul are obligatia de a-si prorama si dimensiona forta de munca si utiljele astfel incat sa respecte termenii de punere in functiune stabiliti.

6.1. DESCRIEREA LUCRĂRILOR  SPECIFICE SISTEMULUI DE ILUMINAT FESTIV
Prestarea serviciului de iluminat ornamental - festiv implică următoarele operații: 
· verificarea şi supravegherea continuă a funcționării instalaţiei de iluminat ornamental festiv; 
· corectarea şi adaptarea regimului de exploatare la cerinţele utilizatorului; 
· controlul calităţii serviciului asigurat; 
· întreţinerea tuturor componentelor sistemului de iluminat ornamental-festiv pe durata sărbătorilor; 
· menţinerea în stare de funcţionare, la parametrii proiectați a sistemului de iluminat ornamental festiv, pe toată durata sărbătorilor; 
· respectarea instrucţiunilor furnizorilor de echipamente; 
· asigurarea, pe toată durata de executare a serviciului, de personal calificat şi în număr suficient pentru îndeplinirea activităţilor ce fac obiectul serviciului de iluminat ornamental festiv. 
Alimentarea instalaţiei de iluminat ornamental festiv se face din instalaţia de iluminat public. 
Furnizarea prin inchiriere a instalatiilor pentru iluminatul festiv consta in:
· Transportul instalatiilor in depozitele operatorului;
· Receptia calitativa si cantitativa a instalatiilor livrate de catre reprezentantii autoritatii publice inainte de montare, verificandu-se corespondenta cu planul stabilit pentru anul respectiv, instaltiile neconforme se vor inlocui intr-un termen de 48 ore;
· Verificarea documentelor de calitate solicitate prin caietul de sarcini;
· Stabilirea unui grafic de montare-demontare a acestora in functie de data punerii in functiune/deconectarii acestora;
Lucrarile necesare inainte de montajul instaltiilor consta in:
· Verificarea functionalitatii retelelor electrice(LES/LEA), a stalpilor de iluminat;
· Verificarea sufelor transversala suport pentr instalatii tip turturi/plase, etc;
· Remedierea eventualelor defecte din retelele electrice;
Lucrarile necesare in perioada montarii instaltiilor consta in:
· Respectarea instructiunilor de montaj ale furnizorului;
· Se va tine cont de  specificul fiecarui amplasament in parte ;
Montarea pe stalpi cu retele tip LEA a ornamentelor tip figurine consta in:
· Alimentare cu energie electrica prin cleme de derivatie cu dinti;
· Figurinele vor fi prinse cu cleme universal de prindere, carlige de fixare, sustinere, platbande, banda de montaj;
Montarea pe stalpii cu retele tip LES  a ornamentelor tip figurine consta in:
· Alimentarea cu energie electrica prin interiorul sa exeteriorul stalpului metalic
Montare bannere luminoase transversale sau turtuti/perdele, etc consta in:
· Acestea vor fi montate in cazul in care stalpii de sustinere permit incarcarea suplimentara
· Se monteaza pe cablu de otel zincat fixat la capete cu placi cu suruburi, cablu de alimentare fiind fixat cu fasete.
Lucrarile de montare pe fatade si cladiri consta in:
· Montarea se face prin prindere cu carlige, bolturi,etc;
· Se va evita deterioararea tencuielilor fatadelor
· Alimentarea cu energie electrica se va face de la cea mai apropiata sursa de curebt, dar de preferat la iluminatul public;
Montarea pe sol a ornamentelor luminoase consta in:
· Se va face o ancorare corespunzatoare, cu ancore, dibluri, conespanduri;
· Alimentarea cu energie a acestora se va afec de la reteaua de iluminat public din zona cea mai apropiata
· Se vor lua masuri de protectie impotriva electrocutarii prin montarea in cutiile de jonctiune de elemente de protectie(sigurante,etc.).
Lucrarile necesare in perioada functionarii instalatiilor consta in:
· Verificarea functionarii instalatiilor montate, remedierea defectelor aparute in functionare, inlocuire in tmp operativ a instalatiilor deterioarate in 24 de ore

6.2. PROGRAMUL DE DERULARE A ACTIVITATII DE ILUMINAT FESTIV
Pentru sarbatorile de iarna 
· Operatorul va prezenta autoritatii publice locale minim 2 variante privind realizarea iluminatului festiv (inclusiv costuri), dupa ce in prealabil a stabilit cu reprezentantii acesteia locatiile unde se doreste montarea de ornamente
· Se va stabili numarul instalatiilor, tipul si modelul acestora pana la data de 1 noiembrie a anului in curs;
· Se va stabili data la care instalatiile vor trebui puse in functiune, iar in functie de aceasta operatorul va prezenta un grafic de montare a acestora;
· Se va stabili si data opririi functionarii acestora si data la care va fi finalizate demontarea;
Pentru sarbatorile pascale
· Operatorul va prezenta autoritatii publice locale minim 2 variante privind realizarea iluminatului festiv (inclusiv costuri), dupa ce in prealabil a stabilit cu reprezentantii acesteia locatiile unde se doreste montarea de ornamente cu specific pascal;
· Autoritatea publica locala va stabili numarul de instalatii, tipul si modelul cu cel purin 60 de zile inainte de sarbatoarea Pastelui;
· Se va stabili data la care instalatiile vor trebui puse in functiune, iar in functie de aceasta operatorul va prezenta un grafic de montare a acestora;
· Se va stabili si data opririi functionarii acestora si data la care va fi finalizate demontarea;
Pentru Zilele municipiului
· Operatorul va prezenta autoritatii publice locale minim 2 variante privind realizarea iluminatului festiv (inclusiv costuri), dupa ce in prealabil a stabilit cu reprezentantii acesteia locatiile unde se doreste montarea de ornamente;
· Autoritatea publica locala va stabili numarul de instalatii, tipul si modelul cu cel purin 60 de zile inainte de Zilele Municipiului;
· Se va stabili data la care instalatiile vor trebui puse in functiune, iar in functie de aceasta operatorul va prezenta un grafic de montare a acestora;
· Se va stabili si data opririi functionarii acestora si data la care va fi finalizate demontarea;

 Capitolul VII. 
CERINŢE TEHNICE ŞI DE CALITATE AFERENTE ILUMINATULUI PUBLIC
CARACTERISTICILE TEHNICE ALE ECHIPAMENTELOR UTILIZATE

Pentru iluminatul rutier, sistemului de iluminat trebuie să garanteze atingerea următoarelor obiective :
a) asigurarea nivelurilor luminotehnice care să aibă valori egale sau superioare celor reglementate de standardele naționale și internaționale. Ne referim aici la nivelurile de iluminare și luminantă, uniformități generale, longitudinale și transversale, atât pentru iluminare, cât și pentru luminantă, pragul de orbire, etc.
b) asigurarea unui nivel minim al consumului de energie electrică, în condițiile îndeplinirii tuturor cerințelor, prin următoarele mijloace:
· surse de lumină eficiente;
· aparate de iluminat cu randament mare și costuri de mentenanță reduse, cu grad mare de protecție și cu caracteristici optice deosebite;
· componentele sistemului de iluminat vor fi executate în conformitate cu standardele în vigoare și vor avea certificate de conformitate.
Caracteristicile tehnice ale aparatelor şi sistemelor de iluminat trebuie să îndeplinească şi să corespundă cerinţelor normelor SR EN 60598 pentru aparatele de iluminat şi normele CE 115/95 (SR 13433/99 – Standard RO), SR EN 13201 pentru sistemele de iluminat.
Standardul SR 13201/2004 stabileşte pe baza normelor şi standardelor internaţionale clasificări ale sistemelor de iluminat public pentru trafic rutier, zone pietonale şi piste pentru ciclişti, respectiv zone de risc. 
 	Încadrarea arterelor de circulaţie în clasele sistemului de iluminat conform standardului 13201/2004 se realizează pe baza unor criterii ce ţin cont de: 
· viteza și complexitatea traficului rutier;
· volumului de trafic zilnic;
· participanții la trafic (motorizat, ciclişti, pietonal);
· controlul traficului si separarea benzilor;
· prezenţa zonelor de conflict si a intersecţiilor;
· dificultăţi de navigaţie;
· luminanţa ambientală.
Complexitatea traficului se referă la infrastructură, condiţiile de deplasare şi vizibilitate. 
 	Factorii care se consideră sunt următorii: 
· numărul de benzi, curbe şi dificultatea pantelor precum şi densitatea acestora; 
· semne de circulaţie, indicatoare. 
Controlul traficului se referă la prezenţa semnalelor luminoase şi a indicatoarelor respectiv existenţa mijloacelor de control a circulaţiei.
 	Metode de control sunt: 
· semnale luminoase;
· reguli de prioritate;
· indicatoare rutiere;
· semne direcţionale; 
· marcaje rutiere.
Acolo unde acestea lipsesc, sau sunt reduse ca densitate, controlul traficului se consideră a fi privit drept slab. 

7.1. CERINTE MINIME PENTRU APARATELE DE ILUMINAT LED 
In cazul inlocuirii/extinderii retelei de iluminat public de mica amploare cerintele minimie pentru aparatele de iluminat LED sunt urmatoarele:
· Corp de iluminat stradal LED
· Stuti din aluminiu integral si ajustabil intre 0+200
· Carcasa din aluminiu turnat.Nu se accepta radiator sau striatii pe exteriorul carcasei – in timpul verii acestea se pot colmata cu praf/frunze/pamant, iar in timpul iernii se pot forma turturi periculosi datorita deounerii zapezii
· Dispersor din sticla plata sau curba cu protectie la socuri mecanice min. IK09
· Protectie la praf si umezeala pentru intregul corp de iluminat IP66
· Factor de putere cosp≥0.9 
· Alimentare 220-230Vca, 50 Hz
· Componentele electricevor prezenta posibilitatea schimbarii facile – corpul este demontabil/servisabil si toate componentele pot fi inlocuite/reparate
· Clasa de protectie electrica I sau II
· Eficacitate corp iluminat(include pierderea de transformator): min 100lm/W
· Durata de viata (LED si transformator electronic) min.100000 ore conf. Standard L80B50
· Temperatura de functionare: -30...+300C
· Protectie la supratensiune (protectie de descarcari atmosferice) min. 5kV
· Declaratie de conformitate marcajul CE
· Certifcat si marcaj ENEC
Aparatele de iluminat care integreaza tehnologia LED( folosite in cadrul extinderii de retele de iluminat) vor indeplini obligatoriu si urmatoarele cerinte:

	Tip aparat iluminat LED
	Flux luminous minim aparat de iluminat

	Aparat iluminat max. 44w
	4000 lm

	Aparat iluminat max. 60w
	6000 lm

	Aparat iluminat max. 80w
	6000 lm

	Aparat iluminat max. 150w
	15000 lm



	7.2. CARACTERISTICI STALP DE ILUMINAT ZINCATI DE 4 SI 8 m
	Stalpii metalici vor fi confectionate prin deformarea la rece a materialului (foaie de table) urmata de un process de sudura realizata longitudinal, process certificate conorm standard EN 18800.
	Zincarea se realizeaza in conformitate cu standardul EN 1461
	Caracteristici:
· Grosimea pretelui va fi de 4 mm
· Usita de vizitare cu dimensiunile 84x400mm
· Vor fi prevazuti pentru prindere cutie cablare
· Modalitate de montaj:cu flansa de prindere
Documente solicitate pentru demonstrarea conformitatii stalpilor:
· Specificatiile tehnice ala producatorului (fise tehnic)
· Declaratie de conformitate producator

7.3. CERINTE TEHNICE SI DE CALITATE PENTRU PRODUSELE AFERENTE ILUMINATULUI FESTIV
Conditiile tehnice si de calitate stipulate in prezentul caiet de sarcini au fost stabilite pe baza prescriptiilor tehnice si normativelor legislatiei romanesac si europeana in vigoare.
Toate produsele vor fi fabricate utilizand tehnologia LED si vor avea obligatoriu urmatoarele caracteristici minimale:
· Instalatiile si componentele acestora vor fi proiectate si realizate prin mintaj in exterioe cu IP 67 si IK 07, avand o rezistenta mare la umezeala si temperature
· Clasa de protective 2 a produselor. Toate produsele vor fi protejate pentru eliminarea riscurilor de electrocutare, o parte a acestora fiind cu montaj la sol si prezinta risc de atingere direcata.
· Tensiune sursa: 220-230V
· Produsele sa fie interconectabile
· Produsele constand in instalatii de iluminat festiv-ornamental furnizate vor fi insotite obligatoriu de fise tehnice de prezentare, cu ppze color, dimensiuni si caracteristici tehnice, din care sa reiasa conformitatea cu cerintele din caietul de sarcini. In cazul in care fisele tehnice nu sunt in lb,romana se vor anexa traducerea lor.

Capitolul VIII.
ALTE CONDIȚII PENTRU REALIZAREA LUCRĂRILOR
 	
Toate produsele şi echipamentele care vor fi folosite la menţinerea-întreţinerea, reabilitarea, extinderea sistemului de iluminat public şi iluminatul ornamental vor corespunde calitativ cerinţelor din caietul de sarcini. Ȋnainte de montarea lor în sistem, acestea vor fi prezentate şi recepţionate de către reprezentantul Administrației publice locale şi vor fi însoţite de certificate de calitate şi original pentru confirmare.
Parametri minimi urmăriţi în evaluarea lucrărilor de iluminat public sunt următorii:
· nivelul de iluminare;
· uniformitatea longitudinală;
· uniformitatea transversală;
· factorul de orbire.
Valorile acestor parametri sunt stipulate în standardul român SR 13433, pentru fiecare tip de obiectiv (stradă).
Înlocuirea aparatelor se va face ţinând cont de actuala configuraţie a sistemului şi de necesitatea de uniformitate a componenţelor sale.
Soluţia trebuie să prevadă pe toată durata delegării gestiunii sistemului de iluminat public, asigurarea în timp a înlocuirii aparatelor de iluminat a căror durată de viaţă a expirat cu altele noi performanţe.
Materialele recuperate ca urmare a demontării lor din sistemul de iluminat public se vor preda pe categorii; pe bază de proces-verbal, Administraţiei publice locale a Municipiului Marghita.
Montarea noilor echipamente pentru iluminatul pubic va ţine cont de clasa de drum şi proiectul lumino tehnic pentru fiecare arteră de circulaţie rutieră, cu respectarea standardului SR13433/1999;
Operatorul are obligaţia să asigure stocul de materiale consumabile, materiale de construcţie, alte materiale sau piese de schimb aferente sistemului de iluminat public, necesar derulării lucrărilor şi serviciilor de menţinere, întreţinere pe toată durata derulării contractului.

Capitolul IX.
VERIFICARI, RECEPTII

Evidenta activitatilor privind serviciile de intretinere si reparatii la sistemul de iluminat public in Municipiul Marghita si satele apartinatoare Chet si Ghenetea, se va tine de catre operator pe baza comenzilor date de autoritatea publica locala si care vor fi inregistrate in centralizatoarele aferente situatiilor de lucrari. 
Operatorul va prezenta, pentru decontare, pe langa situatia de lucrari si un tabel centralizator (care va fi consemnat/aprobat de catre reprezentantul compartimentului din cadrul Primariei responsabil cu administrarea serviciului) si care va cuprinde:
· Locatiile unde s-au efectuat lucrarile in luna respectiva (cu precizarea cat mai exacta a locatiei)
· Tipul si puterea surselor de lumina sau accesorilor defecte inlocuite/locatie
· Lista materialelor folosite/locatie
· Data remedierii/locatie
Operatorul, pe baza centralizatoarelor va intocmi situatia de lucrari si o va prezenta autoritatii publice locale in vederea platii. 
Receptia serviciilor se va face zilnic sau in ziua urmatoare rezolvarii deficientelor, in prezenta reprezentantului compartimentului din cadrul Primariei responsabil administrarea serviciului, pe baza de proces verbal.
 Serviciile contractate se presteaza si se receptioneaza in baza conditiilor impuse de prezentul caiet de sarcini.
Lucrarile/serviciile executate/prestate vor fi decontate in baza situatiilor de lucrari prezentate de catre operator numai in cazul admiterii receptiei din punct de vedere calitativ si cantitativ de de catre reprezentantul compartimentului din cadrul Primariei responsabil cu administrarea serviciului.

Capitolul X
OBLIGATIILE OPERATORULUI

10.1. OBLIGATII SI RESPONSABILITATI CU CARACTER GENERAL
Operatorul serviciului de iluminat public are următoarele obligații:
a) să gestioneze serviciul de iluminat public pe criterii de competitivitate și eficiență economică;
b) să asigure respectarea indicatorilor de performanță ai serviciului de iluminat public, stabiliți de autoritățile administrației publice locale în regulamentul serviciului, anexat la hotărârea de dare în administrare sau la contractul de delegare a gestiunii, după caz;
c) să respecte și să efectueze serviciul conform regulamentului, caietului de sarcini și hotărârii de dare în administrare si a contractului de delegare prin gestiune directa;
d) să furnizeze autorităților administrației publice locale, A.N.R.S.C. și C.N.R.I. informațiile solicitate și să asigure accesul la toate informațiile necesare verificării și evaluării funcționării și dezvoltării serviciului de iluminat public;
e) să pună în aplicare metode performante de management, care să conducă la reducerea costurilor de operare, inclusiv prin aplicarea procedurilor concurențiale impuse de normele legale în vigoare privind achizițiile de lucrări sau de bunuri;
f) de a reface locul unde a intervenit pentru reparații sau execuția unei lucrări noi, la un nivel calitativ corespunzător, în termen de maximum 5 zile lucrătoare de la terminarea lucrării, dacă condițiile meteorologice le permit;
g) să asigure finanțarea pregătirii profesionale a propriilor salariați

10.2. OBLIGATII SI RESPONSABILITATI CU CARACTER SPECIFIC
Operatorul serviciului de iluminat public are următoarele obligații si responsabilitati cu caracter specific pe perioada derulararii contractului de dare in administare a SIP:
a) sa permite accesul reprezentantului compartimentului din cadrul Primariei responsabil administrarea serviciului, la toate documentele necesare pentru verificarea cantitatii si calitatii activitatilor efectuate de catre operator.
b) sa anunta in scris Primaria municipiului Marghita de orice intrerupere a activitatilor aferente serviciului, cat si a modificarilor de personal, utilaje,etc. in cel mult 12 ore de la apartitia cauzei, insotita de motivarea acestuia.
c) in cazul in care operatorul sesizeaza existenta sau posibilitatea existentei unei cauze de natura sa produca imposibilitatea realizarii oricarei activitati , va notifica in cel mult 48 de ore, de la constatare, in scris autoritatea locala, in vederea luarii masurilor ce se impun pentru asigurarea continuitatii serviciului sa activitatii.
d) sa solicite si sa obtina eliberarea licentei de operare a serviciului in termen de maxim 90 de zile de la data semnarii contractului de dare in administrare. Pe toate perioada contractului operatorul se obliga sa detina si sa actualizeze, in conditiile legii, licenta de operare ANRSC, precum si orice alt atestat, autorizatie sau certificat, necesare potrivit legii pentru prestarea Serviciului de iluminat public din municipiul Marghita.
e) incheierea unei „conventii de exploatare a retelelor”  cu Societatea de Distributie a Energiei Electrice Transilvania Nord SA,  operatorul sistemului de distributie al energiei electrice, pentru interventie in sistem.
f) la solicitarea autoritatii publice locale sa predea acestuia acele portiuni din sistemul de iluminat public pe care acesta doreste sa realizeze investitii, in cel mai scurt timp.
g) sa transmita imediat (dar nu mai tarziu de 2 zilei), situatia defalcata a interventiilor, in vederea efectuarii receptiei serviciilor prestate. Existenta unor situatii deosebite care au ca efect imposibilitatea efectuarii interventiei, presupun specificarea in raportarea zilnica a cauzelor care au dus la nerespectarea acestuia, termenul de finalizare urmand a fi stabilit de comun acord;
h) plata daunelor produse ca urmare a interventiei la instalatiile ce nu fac obiectul serviciului; 
i) sa respecte reglementarile si normele generale si specifice de securitate a muncii in vigoare pentru activitate de prestare a acestor servicii; 
j) sa  raspunda pentru integritatea instalatiilor la care lucreaza. 
k) sa asigure utilaje specifice efectuarii lucrarilor iar in cazuri bine justificate numarul utilajelor se va suplimenta de comun acord;
l) sa asigure resursele de personal necesar pentru efectuarea lucrarilor, respectiv personal calificat si cu un nivel de experienta corespunzator. Personalul  specializat trebuie sa fie cel putin cel prevazut de legislatia in vigoare pentru Atestat ANRE cel putin de tip Be, respectiv Licenta ANRSC – clasa 3.
Operatorul in acelasi timp are obligația să îndeplinească și gestionarea consumului de energie pentru sistemul de iluminat public ce implică asumarea următoarelor atribuții:
a) optimizarea și reducerea cheltuielilor de întreținere și mentenanță, ca și costuri de operare aferente sistemului de iluminat public;
b) aplicarea măsurilor de eficiență energetică conform legislației și reglementărilor în vigoare aplicabile elementelor infrastructurii sistemului de iluminat public.

Capitolul XI
VALOAREA ACTIVITATILOR SPECIFICE 
SERVICIULUI DE ILUMINAT PUBLIC (TARIFE)

Spre deosebire de celelalte servicii comunitare de utilități publice, pentru care sunt utilizate noțiunile de preț/tarif al serviciului, legislația aplicabilă Serviciului consacră noțiunea de ”valoare”.
Conform Normelor metodologice de stabilire, ajustare sau modificare a valorii activităților serviciului de iluminat aprobate prin ordinul președintelui ANRSC nr. 77/2007, valoarea activităților specifice serviciului de iluminat public se determină de către operatori, luând în calcul numai cheltuielile care sunt specifice activității respective.
Fundamentarea costurilor fiecărei activități în parte se face pe baza cheltuielilor materiale, cheltuielilor salariale și a cheltuielilor operaționale.
Valorile activităților serviciului de iluminat public nu cuprind cheltuielile cu energia electrică consumată pentru iluminat, care se facturează separat.
Operatorul Serviciul Iluminat Public va practica tarifele aprobate de Consiliul local a Municipiului Marghita prin contractul de gestiune directa a serviciului. 
Facturarea se va face în baza tarifelor aprobate şi a cantităţilor efective; determinate conform prevederilor legale. 
Structura şi nivelul tarifelor vor fi stabilite cu respectarea cerinţelor impuse de legislaţia în vigoare astfel încât: 
a) să acopere costul efectiv al prestării serviciului;
b) să acopere cel puţin sumele investite şi cheltuielile curente de întreţinere şi exploatare; 
c) să descurajeze consumul excesiv şi risipa; 
d) să încurajeze investiţiile, exploatarea eficientă a serviciului, protecţia mediului; 
e) să respecte autonomia financiară a operatorului. 
Oferta financiara privind tarifele aferenta serviciilor de mentinere-intretinere, si a serviciilor de iluminat ornamental – festiv prezentate in caietul de sarcini va include toate cheltuielile si vor fi justificate prin prezentarea fişelor de fundamentare; anexă la ordinul ANRSC nr.77/14.03.2007. 
Tarifele aprobate pot fi actualizate, conform fişei de fundamentare pentru ajustarea sau modificarea valorii activităţilor specifice Serviciului de Iluminat Public din ordinul ANRSC nr.77/14.03.2007, prin Hotarare a Consiliului locale a Municipiului Marghita.
Facturarea se va face in baza tarifelor aprobate si a cantitatilor efective, determinate conform prevederilor legale.

Capitolul XII
OBLIGAȚIILE PRIVIND PROTECȚIA MEDIULUI

Se stabilesc în sarcina operatorului și obligaţiile privind protecţia mediului, care decurg direct din prestarea serviciilor de iluminat public, precum şi cele derivate din activităţile conexe serviciului, cum ar fi exploatarea utilajelor şi a parcului auto.
Acolo unde nu se pot îndeplini prevederile acordurilor autorităţilor de mediu, se va conveni cu acestea un program de conformare.

Capitolul XIII
MONITORIZAREA SI EVALUAREA PRESTARII 
SERVICIULUI DE ILUMINAT PUBLIC

Evaluarea prestării serviciului de întreținere a sistemului de iluminat public va fi realizată prin monitorizarea indicatorilor de performanță. 
Indicatorii de performanță ai activității de iluminat public sunt cei prevăzuți în Anexa la Regulamentul serviciului de iluminat public al municipiului Marghita.
Evenimente monitorizate vor fi:
· Numărul de reclamații 
· Număr de reclamații justificate 
· Număr de remedieri neprogramate (pe elemente ale sistemului de iluminat: rețea electrică aeriană, rețea electrică subterană, stâlpi, accesorii electrice, lămpi, aparate de iluminat) 
· Timpul de remediere a unei defecțiuni – ore (pe elemente ale sistemului de iluminat: r stâlpi, accesorii electrice, lămpi, aparate de iluminat) 

Capitolul XIV
DURATA CONTRACTULUI DE DARE IN ADMINISTARE 
A SERVICIULUI DE ILUMINAT PUBLIC

Durata pentru care se stabilește gestiunea directa, și contractul de delegare a gestiunii este de 5 ani, în conformitate cu prevederile legale. 
Periodic, dacă în urma analizei, privind eficiența economică, rezultă că serviciul nu-și mai atinge indicatorii de performanță, Consiliul Local va schimba modalitatea de delegare a gestiunii.
Contractul de dare in administrare a gestiunii serviciului de iluminat public al municipiului Marghita poate fi prelungită, în condițiile legii, prin act adițional aprobat de Consiliul local al municipiului Marghita dar numai după realizarea unei analize privind eficienta economică a serviciului.
Pe întreaga durata  a contractului se interzice operatorului sub-delegarea serviciului de iluminat public.







Capitolul XV 
NIVELUL REDEVENTEI

Luand in considerare specificul acestui tip de serviciu, pentru fiecare an contractual operatorul va plăti o redevență de 1% din valoarea totală a facturilor încasate de la Municipiul Marghita, pentru serviciile prestate anul anterior pentru activităţile de întreținerea și menținerea în funcțiune a sistemului de iluminat public respectiv realizarea iluminatului festiv/iluminat festiv de sărbători.
Plata redevenţei se face anual, până la data de 31 martie a fiecărui an pentru anul anterior.  
În cazul în care operatorul serviciului nu efectuează plata redevenţei datorată Municipiului Marghita în termenul prevăzut mai sus operatorul va plăti majorări de întârziere egale cu nivelul celor datorate pentru neplata la termen a obligațiilor fiscale. 
Neplata redevenţei în termen de 90 (nouăzeci) de zile de la data scadenței, conferă Municipiului Marghita dreptul de a considera Contractul reziliat de plin drept fără a fi nevoie de nicio altă interventii.

Capitolul XVI
DISPOZIŢII FINALE
 
Prezentul caietul de sarcini se foloseşte împreună cu Regulamentul serviciului de iluminat public al municipiului Marghita.
Condițiile impuse prin Caietul de sarcini, precum și cerințele impuse, constituie elemente obligatorii pentru operator.
Sancțiunile pentru executarea defectuoasă și în condiții necorespunzătoare a contractului de delegare vor fi conform regulamentului serviciului de iluminat public și vor fi cuprinse în contractul de dare in administare a gestiunii.
[bookmark: _GoBack]Prezentul caiet de sarcini conține următoarele anexe, care fac parte integranta din acesta:
Anexa nr. 1 - Inventarul corpurilor de iluminat public în municipiul Marghita;
Anexa nr.2 - Inventarul sistemului de iluminat public  aflat in proprietatea municipiului Marghita;
Anexa nr. 3 -  Clasificarea căilor de circulație din Municipiul Marghita;
Anexa nr. 4 - Situația parcurilor,  spațiilor de agrement din Municipiul Marghita;
Anexa nr. 5 - Caracteristicile străzilor, tip și clasă sistem de iluminat public;
Anexa nr. 6 – Situația posturilor de transformare aferente sistemului de iluminat ;

Prezentul Caiet de sarcini este parte integrantă din Contractul de dare in administrare a gestiunii Serviciului de iluminat public al Municipiul Marghita prin gestiune directa.

